
Matematika 


Matematika (od grčkog mathema - znanost) je 
egzaktna (točna, nedvojbena) znanost koja izučava 
aksiomatski definirane apstraktne strukture 
koristeći matematičku logiku. Matematika izniče 
gdje god se pojavljuju pitanja vezana za veličinu, 
strukturu, prostor ili promjenu. U početku vezano 
uz trgovinu i mjerenje zemljišta, kasnije 
astronomiju, a danas uz mnoga područja života. 
Matematika se uči u osnovnim i srednjim školama 
kao obavezan predmet. Također i veliki dio 
fakulteta ima obavezne i izborne matematičke 
kolegije. 

Matematika 



Ahmesova računica ili Rhindov papirus među najstarijim je 
sačuvanim matematičkim djelima (Egipat, oko 1600. pr. Kr.). 

Znanstveno Prirodne znanosti 

područje 

Klasifikacija znanosti u Hrvatskoj 













Izvori 

Vanjske poveznice 


Povijest i razvoj 


Antika, srednji i novi vijek 


Matematika se počela razvijati prije više tisuća godina, još u doba 
starih Egipćana . Poslije se proširila u Grčku i grčko-rimski svijet. 
Osim toga, aktivno se razvijala u Kini i Japanu. Razvila se iz potrebe 
da se obavljaju proračuni u trgovini, mjerenja zemljišta i predviđaju 
astronomski događaji. Ove tri primjene mogu se dovesti u vezu s 
grubom podjelom matematike na izučavanje strukture, prostora i 
izmjena. Fundamentalnu knjigu za razvoj matematike, "Elementi", 
napisao je grčki matematičar Euklid. Knjiga ima 12 svezaka. To je 
prva knjiga pisana stilom koji je danas poznat kao (egzaktni) 
matematički: definicija - aksiom - teorem - dokaz. Knjiga je, zbog 
tadašnjeg nedostatka simbola pisana u potpunosti riječima, što 
danas, naravno, nije slučaj. Proučavanje geometrijskih prostora je, u 
pravom smislu te riječi, počelo kada je Euklid postavio svojih pet 
aksioma o prostoru. Takav prostor se danas zove euklidski prostor, 
no tijekom mnogo godina su se razvili i neeuklidski prostori te još 
mnogi drugi. 

Majanski brojevni sustav. 


Podrobniji članak o temi: Indijska matematika 


Suvremena matematika 

Iako je matematika znanost koja je tradicionalno povezana s tehničkim znanostima i fizikom, zadnjih smo 
desetljeća svjedoci prodora matematike u ekonomiju, medicinu i ostale znanosti. Tome treba pridodati i 
nagli razvoj informatičkih tehnologija u koje je matematika uključena od samih početaka. Godišnje se 
prijavi oko 200 000 novih matematičkih teorema, a na raznim razinama znanja i stručnosti postoji preko 
1600 časopisa koji objavljuju matematičke materijale. Današnja matematika je podosta napredna, u svim 
smjerovima, a ljudi koji se bave modernom matematikom su usko specijalizirani i nečesto bave stvarima 
koje su nemamtematičarima izvanrazumske. Ipak, postoje goleme primjene. Krajem četrdesetih godina 
prošlog stoljeća John von Neumann je procijenio da bi obrazovani matematičar mogao raspolagati sa oko 
10% osnovnih znanja cijele matematike do tada poznate. Do danas se taj postotak značajno smanjio. Za 
razliku od rane, istočnjačke i zapadnjačke izolacije, današnja matematika je ujedinjena. 

Podjela 


Osnove matematike sadrže izučavanje strukture, prostora i promjenu. 


Strukture 

Izučavanje strukture počinje s brojevima, u početku s prirodnim brojevima i cijelim brojevima. 
Skup prirodnih brojeva = N 






















Skup prirodnih brojeva i 0 = N 0 


Skup cijelih brojeva = Z 
Skup racionalnih brojeva = Q 
Skup iracionalnih brojeva = I 
Skup realnih brojeva = R 
U = Unija (za skupove zbrajanje) 

N U 0 = N 0 

Nq U {negativni cijeli brojevi} = Z 
Z U {razlomci i decimalni brojevi} = Q 

Q U I = R 

Osnovna pravila za aritmetičke operacije su definirana u osnovnoj algebri, a dodatna svojstva cijelih brojeva 
se izučavaju u teoriji brojeva. Izučavanje metoda za rješavanje jednadžbi je dovelo do razvoja apstraktne 
algebre, koja između ostalog izučava prstenove i polja , strukture što poopćuju svojstva koja posjeduju 
brojevi. 

Fizikalno važan koncept vektora i matrica se proučava u linearnoj algebri. 


Prostor 

Proučavanje prostora je počelo s geometrijom, prvo Euklidovom geometrijom i trigonometrijom u 
pojmljivom trodimenzionalnom prostoru, ali se kasnije proširilo na neeuklidske geometrije, koje imaju 
centralnu ulogu u općoj relativnosti. Moderna polja geometrije su diferencijalna geometrija i algebarska 
geometrija. Nadalje i apstraktni vektroski, unitarni, metrički i normirani prostori. Teorija grupa izučava 
koncept simetrije, i predstavlja vezu u izučavanju prostora i strukture. Topologija povezuje izučavanje 
prostora i izmjene fokusirajući se na koncept kontinuiteta. 


Promjene 

Razumijevanje i opisivanje promjena mjerljivih varijabli je glavna značajka prirodnih znanosti, i 
diferencijalni (infinitezimalni) račun je razvijen u te svrhe. Centralni koncept kojim se opisuje promjena 
varijable je funkcija. Mnogi prirodni problemi su vodili uspostavljanju veze između vrijednosti i količine 
izmjene, a pritom razvijene metode izučavaju se u diferencijalnim jednadžbama. Brojevi koji predstavljaju 
kontinualne veličine su realni brojevi, a detaljno izučavanje njihovih svojstava i funkcija je predmet 
matematičke analize. Zbog unutrašnjih, matematičkih, razloga uveden je koncept kompleksnih brojeva, koji 
je glavni predmet izučavanja kompleksne analize. Funkcionalna analiza je usredotočena na n-dimenzionalne 
prostore funkcija postavljajući time neke od primjenjivih osnova i za izučavanje kvantne mehanike. 


Napomena 



Radi razjašnjavanja i izučavanja osnova matematike, razvijena su područja teorija skupova, matematička 
l ogika i teorija modela Aritmetika daje važnost brojevima, algebra rješavanju jednadžbi, dok geometrija 
objašnjava osobine i odnose figura u prostoru. Matematika se gradi i na samoj sebi. Geometrija na aritmetici 
i algebri; na njima diferencijalni i integralni račun. Topo l ogija je pak izdanak geometrije, teorije skupova i 
algebre. Diferencijalne jednadžbe se grade na diferencijalnom i integralnom računu, topologiji i algebri. 
Matematika bi se mogla okarakterizirati kao čvrsto stablo u rastu: sa deblom, granama i lišćem. 

Kategorizacija 


Slijedi kategorizacija po nekim od istaknutijih grana matematike: 


Veličine 


Tablica svih važnih brojeva 


1,2,3 

-2,-1,0,1,2 

2, i, —2 + 3i, 2e~ 

prirodni brojevi 

cijeli brojevi 

racionalni brojevi 

realni brojevi 

kompleksni brojevi 


Počela i filozofija 

Matematička logika 

Teorija skupova 

Teorija kategorija 


Strukture 



Teorija brojeva Apstraktna algebra Teorija grupa Teorija redoslijeda 



Prostor 






































Geometrija Trigonometrija 


Diferencijalna 

geometrija 


Topologija 


Fraktalna 

geometrija 


Stanja, promjena, analiza 



TS 



Matematička 

analiza 


Vektorska 

analiza 


Diferencijalne 

jednadžbe 


Dinamički 

sustavi 




Diskretna matematika 


(1.2.3) (1,3,2) 

(2.1.3) (2,3,1) 

(3,1,2) (3,2,1) 

Kombinatorika 

Teorija izračunljivosti 

Kriptografija Teorija grafova 


Primijenjena matematika 





































Matematička fizika Matematička teorija 

dinamike fluida 


Numerička 

matematika 


Optimizacija 


Teorija vjerojatnosti 




Financijska 

matematika 



Teorija igara 


Utjecajni matematičari 


Priznata najveća matematička četvorka su Arhimed, Newton, Euler i 
Gauss. Potonja dva su redom dobila titule kralja, odnosno princa 
matematičara. 

Stari vijek 

Pitagora - Eratosten - Arhimed - Euklid 

Srednji vijek 

Brahmagupta - Al-Khwarizmi - Fibonacci 

Novi vijek 

Rene Descartes - Isaac Newton - Gottfried Wilhelm Leibniz - Pierre 
de Fermat - Evariste Galois - Joseph-Louis Lagrange - Pierre-Simon 
Laplace - Adrien-Marie Legendre - Augustin Louis Cauchy - 
Leonhard Euler - Charles Fourier - Arthur Cayley - Karl Weierstrass - Sofija Kovaljevska - Gosta Mittag- 
Leffler - Karl Friedrich Gauss - Lobačevski - Niels Henrik Abel - Richard Dedekind - Leopold Kronecker - 
Bernhard Riemann - William Hamilton - Sophus Lie - Georg Cantor - Felix Klein 



Grčki matematičar Pitagora. 


20. i 21. stoljeće 








































































David Hilbert - Henri Poincare - Elie Cartan - Emmy Noether - Jacques Hadamard - Emil Artin - John von 
Neumann - Srlnivasa Aiyangar Ramanujan - Henri Lebesgue - Godfried Harold Hardy - John Littlewood - 
Brower - Felix Hausdorff - Kurt Godel - Alonzo Church - Alan Turing - Alfred Tarski - Thoralf Skolem - 
Hermann Weyl - Sergej Soboljev - Anatolij Ivanovič Maljcev - Stefan Banach - Andrej Nikolajevič 
Kolmogorov - Lev Pontrjagin - William Hodge - Izrael Geljfand - Andre Weil - Henri Cartan - Laurent 
Schwarz - Harish-Chandra - Wilhelm Magnus - Paul Erdos - Abraham Robinson - Nicolas Bourbaki - 
Friedrich Hirzebruch - Benoit B. Mandelbrot - Samuel Eilenberg - Vladimir Arnoljd - Jean-Pierre Serre - 
Saunders MacLane - Norman Steenrod - Alexandre Grothendieck - William Lawvere - Lars Hormander - 
Daniel Quillen - Sergej Novikov - John Milnor - Michael Artin - Pierre Deligne - Dennis Sullivan - Robert 
Langlands - Mihajl Gromov - Jurij Manjin - Alexander Beilinson - Vladimir Drinfeljd - Gerd Faltings - 
Saharon Shelah - Alain Connes - Edward Witten - Maxim Kontsevich - Andre Joyal - Vladimir Voevodsky - 
Michael Hopkins - Sasha Eliashberg - Grigorij Perelman - Terence Tao - Jacob Lurie - Norbert Wiener - 
James Joseph Sylvester 

Utjecajni hrvatski matematičari 

Marin Getaldić, Ruđer Bošković, Stjepan Gradić, Danilo Blanuša, William Feller, Svetozar Kurepa, Šibe 
Mardešić, Marko Tadić, Mladen Bestvina, Ivan Mirković 

Primjena matematike 


Danas se matematika jako razvila i ima primjene u mnogo grana, 
kako prirodnih, tako i društvenih znanosti. Važna grana primijenjene 
matematike je Statistika (stohastička matematika), koja se bavi 
izučavanjem i predviđanjem slučajnosti i slučajnih pojava. 
Numerička matematika izučava numeričke metode izračunavanja, a 
diskretna matematika je zajedničko ime za više grana matematike 
koja se velikim dijelom koriste kao alati u računarskim znanostima. 
Razvijena je i matematička teorija računarstva, kao i niz drugih 
interdisciplinarnih grana. 

-\Podrobniji članci o temama: Filozofija matematike i Rekreacijska 
matematika 


Matematika i ostale znanosti 

Također se prilično često pokazalo da razvoj matematike ne mora 
nužno pratiti razvoj fizike ili neke druge "konkretnije" znanosti, to 
jest matematika se može razvijati "sama za sebe", a primjena onoga 
što se dobije već se nađe tijekom godina razvoja drugih znanosti 
(primjeri za to nisu odviše jednostavni, ali, recimo, Riemannov 
prostor je jedan primjer za to - razvio se sam po sebi, a primjenu je 
našao tek u teoriji relativnosti) 



Srinivasa Ramanujan Aiyangar 
(1887. - 1920.), indijski matematičar, 
lako samouk dao je značajan 
doprinos matematici dvadesetog 
stoljeća. 


Matematika u citatima 

■ "Ne bi li se muzika mogla opisati kao matematika osjećaja, a matematika kao muzika razuma? 
Njihov duh je isti. Tako glazbenik osjeća matematiku, a matematičar misli muziku. Jedna će 
pojačati osjećaj drugoj kad zasja ljudski um podignut u savršenstvo.", James Sylvester 























































































■ "Matematika nije nipošto dosadna ili bez mašte, već naprotiv, poput plemenite djevojke koja 
uzvraća ljubav onom tko je voli i razumije", Vladimir Devide 

■ "Svim ljudima nisu sve stvari potrebne, ali je račun ne samo svima nego i svakome jako 
potreban. Tko računati ili barem brojiti ne zna, mora se izbrisati iz broja svih ljudi, inače nema 
prijateljstva među trgovcima, ni ljubavi među susjedima, ni sluge u općini, niti pravednost u 
pravdi stalno stanovati može!", Platon 

■ "Matematika je simbol naše intelektualne snage i jamstva da će se ljudski um uvijek boriti za 
uzvišene ciljeve", Danilo Blanuša 

■ "Znanje kojem teži geometrija je znanje o vječnome.", Platon 


Izvori 


Bilješke i literatura 

■ Matematički odsjek (http://www.math.hr) Prirodoslovno matematičkog faulteta Sveučilišta u 
Zagrebu 

■ Philip J. Daviš, Reuben Hersh, Elena Anne Marchisotto, Doživljaj matematike, Golden 
marketing - Tehnička knjiga, Zagreb, 2004., ISBN 9532121722 


Vanjske poveznice 


Ostali projekti 

t|> U VVikimedijinu spremniku nalazi se još gradiva na temu: Matematika 
Mrežna mjesta 

■ matematika (http://www.enciklopedija.hr/Natuknica.aspx?ID=39398), Hrvatska enciklopedija 

■ Hrvatsko matematičko društvo (http://www.matematika.hr) 

■ Matematika i škola (http://mis.element.hr/), stručno-metodički časopis 


Dobavljeno iz "https://hr.wikipedia.org/w/index.php?title=Matematika&oldid=5560040" 

